**Pilar Heredia Iglesias** (Fuensalida, Toledo, 1964ko urriaren 11) toledoar politikaria, aktibista eta feminista da. Espainiako gobernuan kargu instituzionala izan zuen lehen emakume ijitoa da, *Yerbabuena* Emakumeen Elkarteko presidentea eta Madrilgo Ijito Etxeko zuzendaria.

Biografia
---------

9 urtera arte joan zen eskolara, amonari esker. 21 urterekin ezkondu zen. Autodidakta zen eta jakinmina zuen, 38 urterekin ostalaritzan lan egiten zuen. Bere herriaren erreferentea izan nahi zuen. Unibertsitate-karrera bat izan nahi zuen ijitoen herria defendatzeko eta gizartean emakume ijitoen parte-hartze handiagoa lortzeko.

Lan ibilbidea
-------------

2002ko martxoan Getafen*Yerbabuena* Emakumeen Elkartea sortu zuen.

2003ko hauteskunde autonomikoetan, Madrilgo Batzarreko PSOEren zerrendan sartu zen. Geroago, UPyDn sartu zen, eta 2009an baja eman zuen.

2006an Emakumearen Institutuko zuzendaritzan Gutxiengo Etnikoen arduradun izendatu zuten, eta Espainiako gobernuan kargu bat betetzen zuen lehen ijitoa izan zen.

2011ko uztailean, Getafeko Udaleko Gizarte Gaietako eta Familiako kontseilari delegatua izendatu zuten.

Madrilgo *La Casa Gitana* zuzentzen du, Madrilgo Udalak bultzatuta, hainbat gizarte-eragilek eta erakundek parte hartzen dute herritar guztiengana iristeko.

Bizitza pertsonala
------------------

Ezkonduta dago eta lau seme-alaba ditu. Senarra izan da bere laguntzarik handiena aritu izan den ekintzatan. Bere semeetako bat goi-mailako ikasketak egin zituen Madrilgo Erkidegoko lehen ijito gaztea izan zen. Heredia izan da haren erreferente nagusia ikasten jarraitu nahi izateko. Bere aitari, José Herediari, 'Tio Carlos' izenaz ezaguna, Getafeko Udalak plaza bat eta busto bat eskaini zizkion, Paio eta ijitoen arteko integrazioaren alde egindako lanarengatik.

Sariak eta aintzatespenak
-------------------------

* 2009an Madrilgo Erkidegoaren omenaldia, gizonen eta emakumeen arteko benetako berdintasuna lortzeko egindako borrokarengatik.
* 2009an Madrilgo Polizia Nazionalaren aintzatespena, Poliziaren eta ijitoen arteko bateratze-lanarengatik.

Erreferentziak
--------------

1. 1 2 3   «PILAR HEREDIA IGLESIAS. Presidenta de Asociación» *50 MUJERES GITANAS EN LA SOCIEDAD ESPAÑOLA*.
2. 1 2   Press, Europa.  (2009-03-06). «La Comunidad homenajea a tres mujeres por su lucha por la igualdad» *www.europapress.es*.
3. 1 2   Madridiario. «"Getafe será un ejemplo de participación gitana"» *Madridiario*.
4. ↑    *Una gitana para el Parlamento regional.*  2003-04-04 ISSN 1134-6582..
5. ↑    *La líder gitana Pilar Heredia se da de baja de UPyD por el "claro desvarío demencial" de Rosa Díez.*  2009-11-26 ISSN 1134-6582..
6. ↑   «Pilar Heredia, primera gitana en un cargo del Gobierno» *El Periódico Mediterráneo* 2006-06-03.
7. ↑   «La Casa Gitana reconoce al Ayuntamiento por su "compromiso social y filantrópico" - Ayuntamiento de Madrid» *www.madrid.es*.
8. ↑   Press, Europa.  (2011-01-24). «El hijo de Pilar Heredia será "el primer niño gitano de la Comunidad de Madrid que curse estudios superiores"» *www.europapress.es*.
9. 1 2   «Gitanos y policías se reúnen en la Jefatura de Madrid | Madrid | elmundo.es» *www.elmundo.es*.

Kanpo estekak
-------------

|  |  |
| --- | --- |
| Autoritate kontrola | 
* **Wikimedia proiektuak**
* Wd Datuak: Q117456307

 |

* Wd Datuak: Q117456307